पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में विधानसभा चुनाव के बाद भाजपा के कार्यकर्ताओं के ऊपर तृणमूल कांग्रेस कार्यकर्ताओं के द्वारा कहर बरपाया जा रहा है। कई भाजपा कार्यकर्ताओं की नृशंस हत्या कर दी। भाजपा कार्यालयों को आग के हवाले कर दिया गया। इस घृणित अत्याचार को भाजपा बर्दाश्त नहीं करेगी।
कांडी मंडल भाजपा के महामंत्री शशि रंजन दुबे ने कहा है कि वे भारत के प्रधानमंत्री नरेंद्र भाई मोदी से मांग करते हैं कि पश्चिम बंगाल में तत्काल राष्ट्रपति शासन लगा कर दोषियों को गिरफ्तार कर उन्हें कड़ी से कड़ी सजा दिलाएं। इसके साथ ही उन्होंने मारे गए भाजपा कार्यकर्ताओं के आश्रितों को प्रति कार्यकर्ता 50 लाख मुआवजा और एक सरकारी नौकरी देने की मांग की है। मंडल महामंत्री ने गढ़वा जिला के चिनिया मंडल अध्यक्ष विभूति सिंह के निधन पर गहरा शोक व्यक्त किया।
मौके पर दो मिनट का मौन रखकर दिवंगत आत्मा की शांति के लिए ईश्वर से प्रार्थना की। इस मौके पर वीरेंद्र सिंह, अनुज पांडेय, उदय मेहता, राकेश सिंह, जितेंद्र सिंह, मुकेश पांडेय, मनोज पांडेय सहित कई लोग उपस्थित थे। उधर भाजपा किसान मोर्चा के गढ़वा जिला अध्यक्ष रामलाला दुबे ने पश्चिम बंगाल में भाजपा कार्यकर्ताओं पर हो रहे अमानुषिक अत्याचार की कड़े शब्दों में निंदा की है। उन्होंने इस गुंडागर्दी को तत्काल बंद कराते हुए पश्चिम बंगाल में राष्ट्रपति शासन लागू करने की मांग की है।
भाजपा किसान मोर्चा अध्यक्ष ने कहा है कि तृणमूल कांग्रेस की सरकार द्वारा बढ़ावा दिए जाने पर इसके कार्यकर्ताओं ने भाजपा कार्यकर्ताओं पर कहर बरपाना जारी रखा है। इसके तहत कई कार्यकर्ताओं की नृशंस हत्या कर दी गई। उनकी संपत्ति को नुकसान पहुंचाया गया। उन्होंने 50 लाख मुआवजा की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn